Selvom der nu er regulær storm over Nordjylland, så tager det nordjyske beredskab det stadig roligt. Endnu er der ikke kommet de helt store meldinger ind, om ødelæggelser som følge af stormen. I forbindelse med stormvejret væltede der dog på Hirtshals Motorvejen i sydgående retning mellem Hjørring C og Hjørring S en campingvogn. Ting fra Campingvognen blæste over i Nordgående vognbane, hvorfor begge vognbaner blev spærret til formiddag. Ellers er det stadig relativt småt med stormskader indtil videre. Stationsleder ved Falck i Vendsyssel, Peter Frandsen, fortæller dog til TV2 Nord at man klokken 10.00 har fået melding om et enkelt træ, der har måttet lade livet. Det var væltet ned over Tuenvej ved Jerup.
Stormen Helga har fredag formiddag endnu ikke sendt de nordjyske beredskab på overarbejde. En kort overgang spærrede en væltet campingvogn dog motorvejen ved Hjørring.